EUROPA-KOMMISSIONEN Bruxelles, den 5.12.2022 COM(2022) 714 final 2022/0415(NLE) Forslag til RÅDETS AFGØRELSE om den holdning, der skal indtages på Unionens vegne i Energifællesskabets Ministerråd og Energifællesskabets Permanente Gruppe på Højt Plan (14.-15. december 2022 i Wien, Østrig)



BEGRUNDELSE 1.Forslagets genstand Dette forslag vedrører en afgørelse om fastlæggelse af den holdning, der skal indtages på Unionens vegne i Energifællesskabets Ministerråd ("ministerrådet") og Energifællesskabets Permanente Gruppe på Højt Plan ("den permanente gruppe på højt plan") i forbindelse med en række retsakter, som disse to organer påtænker at vedtage den 14. og 15. december 2022. 2.Baggrund for forslaget 2.1.Energifællesskabstraktaten Energifællesskabstraktaten har til formål at skabe en stabil lovgivnings- og markedsramme og et fælles reguleringsområde for handel med netenergi ved at gennemføre aftalte dele af EU-retten om energi i tredjelande. Denne traktat trådte i kraft den 1. juli 2006. Den Europæiske Union er part i energifællesskabstraktaten. I energifællesskabstraktaten henvises der til de ni tredjelande som "kontraherende parter". 2.2.Ministerrådet og den permanente gruppe på højt plan Ministerrådet sikrer, at de mål, der er fastsat i energifællesskabstraktaten, nås. Det udfærdiger generelle politiske retningslinjer, træffer foranstaltninger og vedtager procedureafgørelser. Hver part har én stemme, og ministerrådet har forskellige afstemningsregler alt efter emnet. EU er en af de ti parter og har én stemme, også afhængigt af emnet. Afgørelser træffes med enstemmighed for så vidt angår de påtænkte retsakter opført i afsnit 2.3, punkt 9 (artikel 92, stk. 1, litra a), i energifællesskabstraktaten). Afgørelser træffes med simpelt flertal for så vidt angår de påtænkte retsakter opført i afsnit 2.3, punkt 2, 3 og 4 (artikel 79 og 81 i energifællesskabstraktaten) og punkt 8 (artikel 91, stk. 1, litra a), i energifællesskabstraktaten). Afgørelser træffes med to tredjedeles flertal af de afgivne stemmer, herunder positiv stemmeafgivelse fra Den Europæiske Union, for så vidt angår de påtænkte retsakter opført i afsnit 2.3, punkt 1, 5, 6 og 7 (artikel 83, 86, og 87 i energifællesskabstraktaten). Den permanente gruppe på højt plan er et vigtigt organ under ministerrådet. Gruppen kan bl.a. træffe foranstaltninger, hvis den har fået beføjelse hertil af ministerrådet. EU er repræsenteret i den permanente gruppe på højt plan og har én stemme. Artikel 47 i energifællesskabstraktaten fastsætter: "Ministerrådet sikrer, at målene i denne traktat opfyldes. Ministerrådet: […] b) træffer foranstaltninger […]." Afgørelsen om den påtænkte retsakt, der skal vedtages af den permanente gruppe på højt plan, træffes med simpelt flertal. 2.3.De retsakter, der skal vedtages af ministerrådet og den permanente gruppe på højt plan Dette forslag til en afgørelse i medfør af artikel 218, stk. 9, i TEUF vedrører den holdning, der skal indtages på Unionens vegne, for så vidt angår følgende retsakter, der skal vedtages af ministerrådet: (1)Afgørelse 2022/.../MC-EnC om indarbejdelse af forordning (EU) 2019/942, forordning (EU) 2019/943, forordning (EU) 2015/1222, forordning (EU) 2016/1719, forordning (EU) 2017/2195, forordning (EU) 2017/2196 og forordning (EU) 2017/1485, i energifællesskabsretten, om ændring af bilag I til energifællesskabstraktaten og om ændring af Ministerrådets afgørelse nr. 2021/13/MC-EnC og nr. 2011/02/MC-EnC, samt ministerrådets vedtagelse af en procedureafgørelse om regional integration af energimarkederne. (2)Afgørelse 2022/.../MC-EnC om ændring af ministerrådets afgørelse nr. 2021/14/MC-EnC om ændring af bilag I til traktaten om oprettelse af energifællesskabet og indarbejdelse af direktiv (EU) 2018/2001, direktiv (EU) 2018/2002, forordning (EU) 2018/1999, delegeret forordning (EU) 2020/1044 og gennemførelsesforordning (EU) 2020/1208 i energifællesskabsretten. (3)Afgørelse 2022/.../MC-EnC om tilpasning og indarbejdelse af visse delegerede forordninger om energirelaterede produkter, om indførelse af reskalerede energimærker i energifællesskabsretten og om ophævelse af delegeret forordning (EU) 1059/2010, (EU) 1060/2010, (EU) 1061/2010, (EU) 1062/2010, (EU) 874/2012 og direktiv 96/60/EF.

(4)Afgørelse 2022/.../MC-EnC om ændring af bilag I til traktaten om oprettelse af energifællesskabet og indarbejdelse af gennemførelsesforordning (EU) 2018/2066, gennemførelsesforordning (EU) 2018/2067 og direktiv 2003/87/EF i energifællesskabsretten. (5)Procedureafgørelse 2022/.../MC-EnC om ændring af reglerne for budgetgennemførelse og af personalevedtægten og ansættelsesreglerne. (6)Procedureafgørelse 2022/.../MC-EnC om ændring af ministerrådets procedureafgørelse 2008/01/MC-EnC af 27. juni 2008 om procedurereglerne for tvistbilæggelse i henhold til traktaten, som ændret. (7)Procedureafgørelse 2022/.../MC-EnC om vedtagelse af sekretariatets organisationsplan. (8)Afgørelser i henhold til artikel 91, stk. 1, i energifællesskabstraktaten om konstatering af en overtrædelse af traktaten i følgende sager: (a)Afgørelse 2022/…/MC-EnC om Nordmakedoniens manglende overholdelse af energifællesskabstraktaten i sag ECS-4/22. (b)Afgørelse 2022/…/Mc-EnC om Kosovos* manglende overholdelse af energifællesskabstraktaten i sag ECS-5/22. (c)Afgørelse 2022/…/MC-EnC om Bosnien-Hercegovinas manglende overholdelse af energifællesskabstraktaten i sag ECS-5/17. Afgørelser i henhold til artikel 92, stk. 1, i energifællesskabstraktaten: (a)Afgørelse 2022/…/MC-EnC om vedtagelse af foranstaltninger i henhold til artikel 92, stk. 1, i energifællesskabstraktaten som reaktion på Bosnien-Hercegovinas alvorlige og vedvarende overtrædelser i sag ECS-8/11S, ECS-2/13S og ECS-6/16S. (b)Afgørelse 2021/12/C-EnC om konstatering i henhold til artikel 92, stk. 1, i energifællesskabstraktaten af Serbiens alvorlige og vedvarende overtrædelse i sag ECS-10/17S og i sag ECS-13/17S. Dette forslag til en afgørelse i medfør af artikel 218, stk. 9, i TEUF vedrører den holdning, der skal indtages på Unionens vegne, for så vidt angår følgende retsakt, der skal vedtages af den permanente gruppe på højt plan: Afgørelse 2022/…/PHLG-EnC om tilpasning og gennemførelse af Kommissionens forordning (EU) 2022/132 af 28. januar 2022 om ændring af Europa-Parlamentets og Rådets forordning (EF) nr. 1099/2008 om energistatistik for så vidt angår ajourføringer af de årlige, månedlige og kortfristede månedlige energistatistikker. Formålet med de retsakter, der skal vedtages af ministerrådet og den permanente gruppe på højt plan (i det følgende tilsammen benævnt "de påtænkte retsakter") er at lette opfyldelsen af målene i energifællesskabstraktaten og arbejdet i energifællesskabets sekretariat i Wien, som bl.a. yder administrativ støtte til ministerrådet. 2.4.Andre punkter på dagsordenen Af hensyn til fuldstændigheden bemærkes det, at der ud over de påtænkte retsakter vil være en række andre punkter sat under afstemning på dagsordenen for møderne i ministerrådet og den permanente gruppe på højt plan: ·Årsberetningen om Energifællesskabets aktiviteter. ·Afgørelse 2022/…/MC-EnC om finansiel decharge for direktøren for energifællesskabets sekretariat. Kommissionen har til hensigt på Unionens vegne at støtte vedtagelsen af disse punkter med forbehold af Rådets forhåndsgodkendelse.

3.Den holdning, der skal indtages på Unionens vegne 3.1.Retsakter, der skal vedtages af ministerrådet 3.1.1.Afgørelse 2022/.../MC-EnC om indarbejdelse af forordning (EU) 2019/942, forordning (EU) 2019/943, forordning (EU) 2015/1222, forordning (EU) 2016/1719, forordning (EU) 2017/2195, forordning (EU) 2017/2196 og forordning (EU) 2017/1485, i energifællesskabsretten, om ændring af bilag I til energifællesskabstraktaten og om ændring af ministerrådets afgørelse nr. 2021/13/MC-EnC og nr. 2011/02/MC-EnC, samt procedureafgørelse 2022/…/MC-EnC om regional integration af energimarkederne. Efter ministerrådets møde i november 2021 og i afventning af ændringer af energifællesskabstraktaten har Kommissionen i tæt samarbejde med de kontraherende parter, energifællesskabets sekretariat og EU's medlemsstater udarbejdet alternative løsninger inden for rammerne af den gældende energifællesskabstraktat for at gøre fremskridt med integrationen af elektricitetsmarkederne, bl.a. gennem foranstaltninger på elektricitetsområdet i overensstemmelse med det relevante afsnit i energifællesskabstraktaten. På dette grundlag har Kommissionen forelagt energifællesskabet et forslag til ministerrådets afgørelse om at indarbejde følgende EU-retsakter i energifællesskabsretten: –Europa-Parlamentets og Rådets forordning (EU) 2019/943 om det indre marked for elektricitet –Kommissionens forordning (EU) 2015/1222 om kapacitetstildeling og håndtering af kapacitetsbegrænsninger –Kommissionens forordning (EU) 2016/1719 om langsigtet kapacitetstildeling –Kommissionens forordning (EU) 2017/2195 om langsigtet balancering af elektricitet –Kommissionens forordning (EU) 2017/2196 om nødsituationer og systemgenoprettelse på elektricitetsområdet –Kommissionens forordning (EU) 2017/1485 om drift af elektricitetstransmissionssystemer –Forordning (EU) 2019/942 om oprettelse af Den Europæiske Unions Agentur for Samarbejde mellem Energireguleringsmyndigheder. Dette forslag omfatter også en ændring af følgende ministerrådsafgørelser, der skal muliggøre et integreret elektricitetsmarked mellem de kontraherende parter og de tilgrænsende EU-medlemsstater: afgørelse nr. 2021/13/MC-EnC og nr. 2011/02/MC-EnC om indarbejdelse af direktiv (EU) 2019/944 om det indre marked for elektricitet og forordning (EU) 2019/941 om risikoberedskab i energifællesskabsretten. I den forbindelse har Kommissionen også forelagt energifællesskabet et forslag til ministerrådets procedureafgørelse om regional integration af energimarkedet. Denne procedureafgørelse vil, når den er vedtaget, være bindende for både de kontraherende parter og EU og give mulighed for at pålægge EU-agenturer (ACER) og ‑organer (ENTSO-E) opgaver i forbindelse med grænseoverskridende spørgsmål mellem de kontraherende parter og EU-medlemsstaterne. Kommissionen agter på Den Europæiske Unions vegne at støtte Energifællesskabets Ministerråds vedtagelse af ovennævnte afgørelse og procedureafgørelse. 3.1.2.Afgørelse 2022/.../MC-EnC om ændring af ministerrådets afgørelse nr. 2021/14/MC-EnC om ændring af bilag I til traktaten om oprettelse af energifællesskabet og indarbejdelse af direktiv (EU) 2018/2001, direktiv (EU) 2018/2002, forordning (EU) 2018/1999, delegeret forordning (EU) 2020/1044 og gennemførelsesforordning (EU) 2020/1208 i energifællesskabsretten. I november 2021 fastlagde Energifællesskabets Ministerråd energifællesskabets retlige ramme for 2030-målene for energieffektivitet, vedvarende energi og drivhusgasemissioner for de ni kontraherende parter uden for EU ved at vedtage de centrale retsakter, der udspringer af EU's pakke om ren energi til alle europæere (direktivet om energieffektivitet fra 2018, direktivet om vedvarende energi fra 2018 og forvaltningsforordningen fra 2018). I disse retsakter præciserede ministerrådet ikke tallene for 2030-målene. Kommissionen har forelagt energifællesskabet et forslag, der fastsætter tallene for hver af de ni kontraherende parter uden for EU. Disse tal blev forhandlet med de kontraherende parter på en række bilaterale og multilaterale møder før, under og efter det uformelle ministerrådsmøde i juli. De tager hensyn til resultaterne af en modelleringsundersøgelse, som Kommissionen gennemførte tidligere på året, samt de kontraherende parters egne nationale mål og planer. De er også i overensstemmelse med ministerrådets politiske retningslinjer fra 2018, hvori det hedder, at 2030-målene "bør afspejle en tilsvarende ambition for de kontraherende parter og tage højde for relevante socioøkonomiske forskelle, teknologiske udviklinger og Parisaftalen om klimaændringer". Kommissionen har til hensigt på Unionens vegne at støtte vedtagelsen af denne afgørelse.

3.1.3.Afgørelse 2022/.../MC-EnC om tilpasning og indarbejdelse af visse delegerede forordninger om energirelaterede produkter, om indførelse af reskalerede energimærker i energifællesskabsretten og om ophævelse af delegeret forordning (EU) 1059/2010, (EU) 1060/2010, (EU) 1061/2010, (EU) 1062/2010, (EU) 874/2012 og direktiv 96/60/EF. Kommissionen har forelagt energifællesskabet et forslag om at indarbejde følgende EU-retsakter i energifællesskabsretten: -delegeret forordning (EU) 2019/2013 om energimærkning af elektroniske skærme -delegeret forordning (EU) 2019/2014 om energimærkning af husholdningsvaskemaskiner og husholdningsvaske/tørremaskiner -delegeret forordning (EU) 2019/2015 om energimærkning af lyskilder -delegeret forordning (EU) 2019/2016 om energimærkning af køle/fryseapparater -delegeret forordning (EU) 2019/2017 om energimærkning af husholdningsopvaskemaskiner -forordning (EU) 2021/340 om ændring af delegeret forordning (EU) 2019/2013, (EU) 2019/2014, (EU) 2019/2015, (EU) 2019/2016, (EU) 2019/2017 og (EU) 2019/2018 for så vidt angår krav til energimærkning af elektroniske skærme, husholdningsvaskemaskiner og husholdningsvaske/tørremaskiner, lyskilder, køle/fryseapparater, husholdningsopvaskemaskiner og køle/fryseapparater, der anvendes til direkte salg med henblik på indførelse af de reskalerede energimærker i energifællesskabsretten og ophævelse af delegeret forordning (EU) 1059/2010, (EU) 1060/2010, (EU) 1061/2010, (EU) 1062/2010, (EU) 874/2012 og direktiv 96/60/EF. De nye regler vil sikre harmoniserede og stabile lovgivningsmæssige rammer for producenterne og, hvad der er endnu vigtigere, øge gennemsigtigheden for alle forbrugere takket være anvendelse af den samme skala for energimærkning i EU's medlemsstater og de kontraherende parter. Kommissionen har til hensigt på Unionens vegne at støtte vedtagelsen af denne afgørelse. 3.1.4.Afgørelse 2022/.../MC-EnC om ændring af bilag I til traktaten om oprettelse af energifællesskabet og indarbejdelse af gennemførelsesforordning (EU) 2018/2066, gennemførelsesforordning (EU) 2018/2067 og direktiv 2003/87/EF i energifællesskabsretten. Ministerrådet vedtog i november 2021 dekarboniseringskøreplanen for de kontraherende parter, et politisk dokument, der skitserer forløbet for vedtagelse og gennemførelse af lovgivning med fokus på dekarbonisering for at bringe de kontraherende på vej mod at nå dekarboniseringsmålene for 2030 og midten af århundredet. Dekarboniseringskøreplanen fokuserede umiddelbart på forvaltningsforordningen, direktivet om vedvarende energi og direktivet om energieffektivitet. Disse tre retsakter blev alle vedtaget på mødet i Energifællesskabets Ministerråd i november 2021, og Kommissionen har forelagt energifællesskabet et forslag om fastsættelse af tallene for hver kontraherende part (se punkt 3.1.3 ovenfor). Det næste skridt er indarbejdelsen i energifællesskabsretten af mere tekniske retsakter, som udgør det nødvendige grundlag for gennemførelsen af en CO2-prissætningspolitik, der også vil være egnet til et emissionshandelssystem (ETS). Derfor har Kommissionen i overensstemmelse med dekarboniseringskøreplanen fremsat et forslag til ministerrådet om at vedtage foranstaltninger vedrørende overvågning, rapportering og verifikation af emissioner samt udvalgte bestemmelser i EU ETS, som er nødvendige, for at lovgivningen om overvågning, rapportering og verifikation kan give mening for de kontraherende parter. Disse omfatter ikke CO2-prissætning. Kommissionen har til hensigt på Unionens vegne at støtte vedtagelsen af denne afgørelse.

3.1.5.Procedureafgørelse 2022/.../MC-EnC om ændring af reglerne for budgetgennemførelse og af personalevedtægten og ansættelsesreglerne. Energifællesskabets sekretariatet har i tæt samarbejde med Kommissionen forelagt energifællesskabet et forslag til ministerrådets procedureafgørelse med henblik på at ændre: –procedureafgørelse nr. 2006/03/MC-EnC om vedtagelse af energifællesskabets procedurer for opstilling og gennemførelse af budgettet og for revision og kontrol –procedureafgørelse nr. 2009/04/MC-EnC om energifællesskabets personalevedtægt af 18. december 2007 som ændret ved procedureafgørelse nr. 2009/04/MC-EnC og –procedureafgørelse nr. 2006/02/MC-EnC om vedtagelse af regler for ansættelse, arbejdsvilkår og geografisk ligevægt for personalet i energifællesskabets sekretariat, som ændret ved procedureafgørelse nr. 2016/01/MC-EnC. Disse ændringer har til formål at forbedre sekretariatets arbejdsmetoder med hensyn til gennemsigtighed, effektivitet og ansvarlighed. De skal navnlig skabe større klarhed over energifællesskabets budgetregler på en række områder såsom behandlingen af ekstern finansiering til energifællesskabet gennem tilskud og kontrakter, det årlige arbejdsprogram, sekretariatets stillingsfortegnelse og organisationsplan, overførsel af bevillinger, regnskabsfunktionen og den interne kontrol med budgetgennemførelsen i sekretariatet samt budgetudvalgets og de eksterne revisorers opgaver. Energifællesskabets personalevedtægt og ansættelsesregler vil blive ændret for så vidt angår direktørens mandat, der begrænses til højst to mandatperioder på hver fem år, og der indføres en vicedirektørstilling. Kommissionen har til hensigt på Unionens vegne at støtte vedtagelsen af denne afgørelse. 3.1.6.Procedureafgørelse 2022/.../MC-EnC om ændring af ministerrådets procedureafgørelse 2008/01/MC-EnC af 27. juni 2008 om procedurereglerne for tvistbilæggelse i henhold til traktaten, som ændret. Sekretariatet har i tæt samarbejde med Kommissionen fremsat et forslag for energifællesskabet om at ændre reglerne for tvistbilæggelse for så vidt angår det rådgivende udvalg, der består af fem medlemmer på højt plan og afgiver udtalelser om begrundede anmodninger fra sekretariatet i henhold til artikel 90 i energifællesskabstraktaten. De foreslåede ændringer har til formål at indføre en bestemmelse om godtgørelse og vederlag fra energifællesskabets budget. En anden ændring vedrører fristerne for forelæggelse af dokumenter til vedtagelse i ministerrådet. Disse ændringer vil give EU og de kontraherende parter mere tid til at gennemføre deres interne godkendelsesprocedurer forud for de institutionelle møder. Kommissionen har til hensigt på Unionens vegne at støtte vedtagelsen af denne afgørelse. 3.1.7.Procedureafgørelse 2022/.../MC-EnC om vedtagelse af sekretariatets organisationsplan. Sekretariatet har fremlagt et forslag for ministerrådet om at vedtage en ny organisationsplan for sekretariatet, eftersom den gældende plan stammer tilbage fra 2007 og bør ajourføres. Den foreslåede nye organisationsplan sigter mod at opfylde de kontraherende parters og EU's behov. Kommissionen har derfor til hensigt på Unionens vegne at støtte vedtagelsen af denne procedureafgørelse. 3.1.8.Afgørelser i henhold til artikel 91, stk. 1, i energifællesskabstraktaten om konstatering af en overtrædelse af traktaten i følgende sager: Procedurerne for tvistbilæggelse er fastsat i afsnit III, kapitel 1, og i afsnit IV, kapitel 1, i procedurereglerne for tvistbilæggelse i henhold til energifællesskabstraktaten. (a)Afgørelse 2022/…/MC-EnC om Nordmakedoniens manglende overholdelse af energifællesskabstraktaten i sag ECS-4/22. I henhold til artikel 1, stk. 1, i ministerrådets afgørelse 2018/10/MC-EnC skulle de kontraherende parter omsætte REMIT-forordningen i national ret senest den 29. november 2019 og gennemføre den senest den 29. maj 2020. I henhold til artikel 1, stk. 3, skal de kontraherende parter underrette sekretariatet om deres foranstaltninger til gennemførelse af afgørelsen og om eventuelle efterfølgende ændringer af disse foranstaltninger senest to uger efter vedtagelsen af foranstaltningerne. I henhold til artikel 6 i energifællesskabstraktaten skal parterne træffe alle passende foranstaltninger af generel eller særlig art til at sikre, at de forpligtelser, der følger af traktaten, opfyldes. I henhold til artikel 89 i energifællesskabstraktaten skal parterne gennemføre afgørelser, der er rettet til dem, i national ret inden for den i den pågældende afgørelse fastsatte frist.

Nordmakedoniens frist for at træffe foranstaltninger til at opfylde ovennævnte forpligtelser udløb den 29. november 2019, men der er endnu ikke vedtaget sådanne foranstaltninger. Derfor indgav energifællesskabets sekretariat den 14. juli 2022 en begrundet anmodning til ministerrådet vedrørende Republikken Nordmakedoniens manglende gennemførelse af forordning (EU) nr. 1227/2011 (REMIT-forordningen) senest den 29. november 2019 og manglende meddelelse af sådanne foranstaltninger til sekretariatet. Ministerrådet anmodes om at vedtage en afgørelse om, at Republikken Nordmakedonien ved ikke senest den 29. november 2019 at have vedtaget – og taget i anvendelse – de love og administrative bestemmelser, der er nødvendige for at efterkomme forordning (EU) nr. 1227/2011 om integritet og gennemsigtighed på engrosenergimarkederne, som tilpasset og vedtaget ved ministerrådets afgørelse 2018/10/MC-EnC, og ved ikke straks at have underrettet energifællesskabets sekretariat om sådanne foranstaltninger har tilsidesat sine forpligtelser i henhold til artikel 6 og 89 i energifællesskabstraktaten samt artikel 1, stk. 1 og 3, i ministerrådets afgørelse 2018/10/MC-EnC. Energifællesskabets Rådgivende Udvalg har endnu ikke afgivet udtalelse. På baggrund af de kendsgerninger og argumenter, der fremsættes i den begrundede anmodning, bør den holdning, der skal indtages på Unionens vegne i ministerrådet, være at godkende afgørelsen, hvorved der konstateres en overtrædelse i sag ECS-4/22, forudsat at Energifællesskabets Rådgivende Udvalg i tide, dvs. inden mødet i ministerrådet, afgiver en udtalelse. der støtter sekretariatets konklusioner. (b)Afgørelse 2022/…/MC-EnC om Kosovos* manglende overholdelse af energifællesskabstraktaten i sag ECS-5/22. Direktiv 2014/52/EU om ændring af direktiv 2011/92/EU om vurdering af visse offentlige og private projekters indvirkning på miljøet blev indarbejdet i energifællesskabsretten ved ministerrådets afgørelse 2016/12/MC-EnC. I henhold til denne afgørelses artikel 2 skulle de kontraherende parter senest den 1. januar 2019 omsætte direktiv 2014/52/EU i national ret med undtagelse af de bestemmelser, der henviser til direktiver, der ikke er omfattet af artikel 16 i energifællesskabstraktaten. Endvidere skulle de meddele sekretariatet teksten til de vigtigste nationale love og bestemmelser, som de havde udstedt på det område, der er omfattet af ministerrådets afgørelse. Eftersom Kosovos* frist for at træffe foranstaltninger til at opfylde ovennævnte forpligtelser udløb den 1. januar 2019, men der endnu ikke var vedtaget foranstaltninger den 14. juli 2022, indgav sekretariatet en begrundet anmodning til ministerrådet vedrørende Kosovos* manglende gennemførelse af direktiv 2014/52/EU senest den 1. januar 2019 og dermed manglende overholdelse af energitraktatens artikel 6 og 89 samt artikel 2 i ministerrådets afgørelse 2016/12/MC-EnC. Ministerrådet anmodes om at vedtage en afgørelse om, at Kosovo* ved ikke senest den 1. januar 2019 at have vedtaget – og taget i anvendelse – de love og administrative bestemmelser, der er nødvendige for at efterkomme direktiv 2014/52/EU om ændring af direktiv 2011/92/EU om vurdering af visse offentlige og private projekters indvirkning på miljøet, som tilpasset og vedtaget ved ministerrådets afgørelse 2016/12/MC-EnC, og ved ikke straks at have underrettet energifællesskabets sekretariat om sådanne foranstaltninger har tilsidesat sine forpligtelser i henhold til artikel 6 og 89 i energifællesskabstraktaten samt artikel 2 i ministerrådets afgørelse 2016/12/MC-EnC. Energifællesskabets Rådgivende Udvalg har endnu ikke afgivet udtalelse. På baggrund af de kendsgerninger og argumenter, der fremsættes i den begrundede anmodning, bør den holdning, der skal indtages på Unionens vegne i ministerrådet, være at godkende afgørelsen, hvorved der konstateres en overtrædelse i sag ECS-5/22, forudsat at Energifællesskabets Rådgivende Udvalg i tide, dvs. inden mødet i ministerrådet, afgiver en udtalelse. der støtter sekretariatets konklusioner. (c)Afgørelse 2021/02/MC-EnC om Bosnien-Hercegovinas manglende overholdelse af energifællesskabstraktaten i sag ECS-5/17. Den 16. januar 2018 sendte energifællesskabets sekretariat en åbningsskrivelse til Bosnien-Hercegovina i overensstemmelse med artikel 12 i procedurereglerne for tvistbilæggelse. I denne åbningsskrivelse indtog energifællesskabets sekretariat det foreløbige standpunkt, at Bosnien-Hercegovina har tilsidesat sine forpligtelser i henhold til energifællesskabstraktaten: –ved at undlade at gennemføre kravene i artikel 26, stk. 2, litra d), i elektricitetsdirektivet (2009/72/EF), hvori det pålægges at opstille et overvågningsprogram med en overvågningsansvarlig i Føderationen i Bosnien-Hercegovina senest den 1. januar 2015 som fastsat i EU-retten –ved at undlade at gennemføre artikel 26 i direktiv 2009/72/EF om selskabsretlig og funktionel adskillelse af eldistributionssystemoperatørers aktiviteter i Republika Srpska inden for samme frist og –ved at undlade inden for den fastsatte frist at træffe nationale foranstaltninger til i praksis at sikre selskabsretlig og funktionel adskillelse af aktiviteterne i Elektropriveda BiH d.d. Sarajevo, Elektropriveda HZHB d.d Mostar og Elektropriveda BiH d.d. Sarajevo. Dernæst sendte energifællesskabets sekretariat den 11. november 2020 en begrundet udtalelse til Bosnien-Hercegovina i henhold til artikel 90 i energifællesskabstraktaten vedrørende manglende gennemførelse af kravene om selskabsretlig og funktionel adskillelse i overensstemmelse med kravene i artikel 26 i direktiv 2009/72/EF. Bosnien-Hercegovina blev anmodet om at rette op på de problemer med manglende overholdelse af energifællesskabstraktaten, der blev påpeget i den begrundede udtalelse, inden for en frist på to måneder. Da Bosnien-Hercegovina undlod at rette op på de overtrædelser, som energifællesskabets sekretariat havde konstateret vedrørende udskillelsen af distributionssystemoperatørernes aktiviteter i overensstemmelse med kravene i artikel 26 i direktiv 2009/72/EF, forelagde energifællesskabets sekretariat den 27. maj 2021 ministerrådet en begrundet anmodning i sag ECS-5/17. Dette udkast til afgørelse var allerede opført på ministerrådets dagsorden i 2021, men det blev ikke vedtaget på grund af den manglende udtalelse fra Energifællesskabets Rådgivende Udvalg. Det rådgivende udvalg blev den 7. juni 2021 anmodet om at afgive udtalelse, hvilket det endnu ikke har gjort. Dette udkast til afgørelse er derfor igen på ministerrådets dagsorden for 2022. På baggrund af de kendsgerninger og argumenter, der fremsættes i den begrundede anmodning, bør den holdning, der skal indtages på Unionens vegne i ministerrådet, være at godkende afgørelsen, hvorved der konstateres en overtrædelse i sag ECS-5/17, forudsat at Energifællesskabets Rådgivende Udvalg i tide, dvs. inden mødet i ministerrådet, afgiver en udtalelse. der støtter sekretariatets konklusioner. 3.1.10. Afgørelser i henhold til artikel 92, stk. 1, i energifællesskabstraktaten

(a)Afgørelse 2022/…/MC-EnC om vedtagelse af foranstaltninger i henhold til artikel 92, stk. 1, i energifællesskabstraktaten som reaktion på Bosnien-Hercegovinas alvorlige og vedvarende overtrædelser i sag ECS-8/11S, ECS-2/13S og ECS-6/16S. Energifællesskabets sekretariatet anmoder ministerrådet om at forlænge de foranstaltninger, der er pålagt Bosnien-Hercegovina ved artikel 2 i afgørelse 2015/10/MC-EnC i sag ECS-8/11S, ECS-2/13S og ECS-6/16S, med to år efter ministerrådets vedtagelse af afgørelsen i december. Dette er en opfølgning af den afgørelse, der blev vedtaget af ministerrådet i 2020 (2020/02/MC-EnC af 29. december 2020), hvorved foranstaltningerne blev forlænget indtil ministerrådets møde i slutningen af 2022. Det drejer sig om følgende foranstaltninger: suspension af Bosnien-Hercegovinas ret til at deltage i afstemninger om foranstaltninger og procedureafgørelser vedtaget i henhold til afsnit V, kapitel VI (budgetspørgsmål), og suspension af anvendelsen af landets godtgørelsesregler på repræsentanter for Bosnien-Hercegovina for alle møder, der afholdes af energifællesskabet i to år. På grundlag af en rapport fra sekretariatet vil ministerrådet vurdere effektiviteten af disse foranstaltninger og behovet for at opretholde dem på sit næste møde i anden halvdel af 2023. På baggrund af de kendsgerninger og argumenter, der fremsættes i sekretariatets anmodning, bør den holdning, der skal indtages på Unionens vegne i ministerrådet, være at godkende den foreslåede forlængelse af de foranstaltninger, der er vedtaget som reaktion på alvorlige og vedholdende overtrædelser i sag ECS-8/11S, ECS-2/13S og ECS-6/16S. (b)Afgørelse 2021/12/C-EnC om konstatering i henhold til artikel 92, stk. 1, i energifællesskabstraktaten af Serbiens alvorlige og vedvarende overtrædelse i sag ECS-10/17S og i sag ECS-13/17S. Denne afgørelse fremlægges på ny, fordi den ikke blev vedtaget sidste år på grund af manglende enstemmighed i ministerrådet. Sag ECS-10/17S vedrører en overtrædelse af reglerne om adskillelse og certificering i den tredje energipakke. Adskillelsen af TSO'er udgør et af nøglekoncepterne i den tredje energipakke. Det indebærer, at energitransmissionsaktiviteter skal adskilles effektivt fra produktions- og distributionsinteresser. I forbindelse med certificering af TSO'er, der kontrolleres af en eller flere personer fra et eller flere tredjelande, finder artikel 11 i direktiv 2009/73/EF anvendelse. I henhold til artikel 10 i direktiv 2009/73/EF skal en virksomhed certificeres, før den kan godkendes og udpeges som TSO. For at blive certificeret skal virksomheden opfylde adskillelseskravene i den tredje energipakke, dvs. kravene i artikel 9 i direktiv 2009/73/EF. Direktiv 2009/73/EF og forordning (EF) nr. 715/2009 blev indarbejdet i energifællesskabsretten ved ministerrådets afgørelse 2011/02/MC-EnC af 6. oktober 2011. Energifællesskabets sekretariat vurderede, at Republikken Serbien ved at certificere virksomheden Yugorosgaz-Transport efter ISO-modellen har undladt at opfylde sine forpligtelser i henhold til artikel 10, artikel 11, artikel 14, stk. 2, litra a), b) og d), og artikel 15 i direktiv 2009/73/EF samt artikel 24 i forordning (EF) nr. 715/2009 som indarbejdet i energifællesskabsretten. I 2019 erklærede ministerrådet i sin afgørelse 2019/02/MC-EnC, at Republikken Serbien havde undladt at opfylde sine forpligtelser i medfør af direktiv 2009/73/EF og forordning (EF) nr. 715/2009. Sag ECS-13/17S vedrører Srbijagas ubegrundede udelukkelse af Horgoš-indfødningspunktet fra ubegrænset og ikkediskriminerende adgang for tredjeparter og fra åbne kapacitetstildelingsprocedurer i strid med kravene i direktiv 2009/73/EF og forordning (EF) nr. 715/2009. Den 25. januar 2021 tilsluttede Energifællesskabets Rådgivende Udvalg sig sekretariatets vurdering i den begrundede anmodning, at der ikke er nogen gyldig begrundelse for en sådan udelukkelse, og at Serbien derfor har tilsidesat energifællesskabsretten. Den 30. april 2021 stadfæstede ministerrådet sekretariatets begrundede anmodning og fulgte Energifællesskabets Rådgivende Udvalgs udtalelse ved at træffe afgørelse ved skriftlig procedure om Serbiens tilsidesættelse af sine forpligtelser i henhold til energifællesskabstraktaten. Ministerrådet fastslog, at Serbien har overtrådt artikel 32 i direktiv 2009/73/EF og artikel 16 i forordning (EF) nr. 715/2009 og dermed artikel 6, 10 og 11 i energifællesskabstraktaten. I afgørelsen fastsættes det, at Serbien skal træffe alle nødvendige foranstaltninger for at bringe den konstaterede overtrædelse til ophør og sikre, at energifællesskabsretten omgående overholdes. Den 24. september 2021 indgav sekretariatet i henhold til artikel 92, stk. 1, i energifællesskabstraktaten en anmodning til ministerrådet i både sag ECS-10/17S og sag ECS-13/17S om at træffe afgørelse om, at Republikken Serbiens manglende gennemførelse af ministerrådets afgørelse 2019/02/MC-EnC og 2021/01/MC-EnC og dermed manglende afhjælpning af de deri nævnte overtrædelser udgør en alvorlig og vedvarende overtrædelse som omhandlet i artikel 92, stk. 1, i energifællesskabstraktaten. Ministerrådet anmodes om at erklære, at: 1. Republikken Serbiens manglende gennemførelse af ministerrådets afgørelse 2019/02/MC-EnC og 2021/01/MC-EnC og dermed manglende afhjælpning af de overtrædelser, der er konstateret heri, udgør en alvorlig og vedholdende overtrædelse som omhandlet i artikel 92, stk. 1, i energifællesskabstraktaten. 2. Republikken Serbien pålægges at træffe alle nødvendige foranstaltninger for i samarbejde med sekretariatet at bringe de overtrædelser, der er konstateret i ministerrådets afgørelse 2019/02/MC-EnC og 2021/01/MC-EnC, til ophør og at underrette ministerrådet om de trufne gennemførelsesforanstaltninger i 2023.

3. Sekretariatet opfordres til at overvåge om de foranstaltninger, som Republikken Serbien træffer, er i overensstemmelse med energifællesskabsretten. Hvis overtrædelserne ikke er bragt ud af verden senest den 1. juli 2023, opfordres sekretariatet til at indlede en procedure for indførelse af foranstaltninger i henhold til artikel 92 i energifællesskabstraktaten. På baggrund af de kendsgerninger og argumenter, der fremsættes i sekretariatets anmodning, bør den holdning, der skal indtages på Unionens vegne i ministerrådet, være at godkende afgørelsen om konstatering af en alvorlig og vedholdende overtrædelse af energifællesskabstraktaten i sag ECS-10/17S og ECS-13/17S. 3.2.Retsakt, der skal vedtages af den permanente gruppe på højt plan Afgørelse 2022/…/PHLG-EnC om tilpasning og gennemførelse af Kommissionens forordning (EU) 2022/132 af 28. januar 2022 om ændring af Europa-Parlamentets og Rådets forordning (EF) nr. 1099/2008 om energistatistik for så vidt angår ajourføringer af de årlige, månedlige og kortfristede månedlige energistatistikker. På området energistatistik har Kommissionen vedtaget forordning (EU) 2022/132 om ændring af Europa-Parlamentets og Rådets forordning (EF) nr. 1099/2008 om energistatistik for så vidt angår ajourføringer af de årlige, månedlige og kortfristede månedlige energistatistikker. Forordning (EF) nr. 1099/2008, som allerede er indarbejdet i energifællesskabsretten, bør ændres i overensstemmelse hermed. Kommissionen har derfor fremsat et forslag til afgørelse fra den permanente gruppe på højt plan om at indarbejde forordning (EU) 2022/132. De ændringer, der er indført ved forordning (EU) 2022/132, bidrager til at støtte gennemførelsen af energiunionen og den grønne pagt, idet der indføres nye krav om dækning af huller i dataindsamlingen, f.eks. decentral elproduktion pr. sektor, større detaljeringsgrad i statistikken over endeligt energiforbrug i servicesektoren og transportsektoren, ikkeenergimæssig anvendelse af vedvarende energikilder, brint, energilagring (batterier), nye data om elproduktion og -kapacitet, detaljeret opdeling af solcelledata, oplysninger om varmepumper, datacentres energiforbrug, øget aktualitet af den årlige dataindsamling og data om forsyninger med henblik på at anslå energibalancer og indikatorer seks måneder efter årets udgang. Kommissionen har til hensigt på Unionens vegne at støtte vedtagelsen af denne afgørelse. 4.Retsgrundlag 4.1.Proceduremæssigt retsgrundlag 4.1.1.Principper I henhold til artikel 218, stk. 9, i TEUF vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen". Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver". 4.1.2.Princippernes anvendelse på det foreliggende tilfælde Ministerrådet og den permanente gruppe på højt plan er organer nedsat ved en aftale, nemlig energifællesskabstraktaten. De retsakter, som ministerrådet og den permanente gruppe på højt plan skal vedtage, er retsakter, der har retsvirkninger. De påtænkte retsakter får bindende virkning i henhold til folkeretten, jf. artikel 76 i energifællesskabstraktaten, ifølge hvilken en afgørelse er bindende for dem, den er rettet til. Den påtænkte retsakt supplerer eller ændrer ikke den institutionelle ramme for energifællesskabstraktaten. Det proceduremæssige retsgrundlag for den foreslåede afgørelse er derfor artikel 218, stk. 9, i TEUF. 4.2.Materielt retsgrundlag 4.2.1.Principper Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.

4.2.2.Princippernes anvendelse på det foreliggende tilfælde Den påtænkte retsakts primære formål og indhold vedrører energi. Det materielle retsgrundlag for den foreslåede afgørelse er derfor artikel 194 i TEUF. 4.3.Konklusion Retsgrundlaget for den foreslåede afgørelse bør være artikel 194 sammenholdt med artikel 218, stk. 9, i TEUF. 2022/0415 (NLE) Forslag til RÅDETS AFGØRELSE om den holdning, der skal indtages på Unionens vegne i Energifællesskabets Ministerråd og Energifællesskabets Permanente Gruppe på Højt Plan (14.-15. december 2022 i Wien, Østrig) RÅDET FOR DEN EUROPÆISKE UNION HAR, under henvisning til traktaten om Den Europæiske Unions funktionsmåde, særlig artikel 194 sammenholdt med artikel 218, stk. 9, under henvisning til forslag fra Europa-Kommissionen, og ud fra følgende betragtninger: (1)Energifællesskabstraktaten ("traktaten") blev indgået af Unionen ved Rådets afgørelse 2006/500/EF af 29. maj 2006 og trådte i kraft den 1. juli 2006. (2)I henhold til traktatens artikel 47 og 76 kan under Energifællesskabets Ministerråd ("ministerrådet") vedtage foranstaltninger i form af afgørelser eller anbefalinger. (3)Ministerrådet skal på sit 20. møde den 15. december 2022 vedtage en række retsakter, der er opført i bilag I til denne afgørelse. (4)Energifællesskabets Permanente Gruppe på Højt Plan ("den permanente gruppe på højt plan") skal på sit 66. møde den 14. december 2022 vedtage den retsakt, der er opført i bilag II til denne afgørelse. (5)Formålet med de påtænkte retsakter er at lette opfyldelsen af målene i traktaten og arbejdet i Energifællesskabets sekretariat i Wien, som bl.a. yder administrativ støtte til ministerrådet. (6)Den holdning, der skal indtages på Unionens vegne i ministerrådet og den permanente gruppe på højt plan, bør fastlægges, da de påtænkte retsakter får retsvirkning for Unionen — VEDTAGET DENNE AFGØRELSE: Artikel 1